ai4bharat/Pralekha huggingface dataset:
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 193.70 करोड़ से अधिक टीके लगाए जा चुके हैं
12-14 आयु वर्ग में 3.41 करोड़ से अधिक खुराकें लगाई गई
भारत में कोरोना के सक्रिय मामले 19,509 हैं
पिछले 24 घंटों में 3,712 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.67 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 193.70 करोड़  से अधिक हो गया। इस उपलब्धि को 2,46,20,654 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.41 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,113
|
|
दूसरी खुराक
|
|
1,00,41,351
|
|
प्रीकॉशन खुराक
|
|
52,54,370
|
|
अग्रिम पंक्ति के कर्मी
|
|
पहली खुराक
|
|
1,84,19,449
|
|
दूसरी खुराक
|
|
1,75,86,304
|
||
|
प्रीकॉशन खुराक
|
|
88,03,679
|
|
12-14 वर्ष आयु वर्ग
|
|
पहली खुराक
|
|
3,41,31,661
|
|
दूसरी खुराक
|
|
1,69,03,853
|
|
15-18 वर्ष आयु वर्ग
|
|
पहली खुराक
|
|
5,95,27,972’
|
|
दूसरी खुराक
|
|
4,59,17,988
|
|
18-44 वर्ष आयु वर्ग
|
|
पहली खुराक
|
|
55,72,24,076
|
|
दूसरी खुराक
|
|
49,07,06,734
|
|
प्रीकॉशन खुराक
|
|
9,40,618
|
|
45-59 वर्ष आयु वर्ग
|
|
पहली खुराक
|
|
20,32,63,767
|
|
दूसरी खुराक
|
|
19,10,03,648
|
|
प्रीकॉशन खुराक
|
|
14,46,005
|
|
60 वर्ष से अधिक आयु वर्ग
|
|
पहली खुराक
|
|
12,71,00,132
|
|
दूसरी खुराक
|
|
11,91,39,334
|
|
प्रीकॉशन खुराक
|
|
1,92,33,050
|
|
प्रीकॉशन खुराक
|
||
|
3,56,77,722
|
|
कुल
|
|
|
|
1,93,70,51,104
भारत में सक्रिय मामले आज 19,509 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है। पिछले 24 घंटों में 2,584 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,20,394 हो गई है।
बीते 24 घंटे में कोरोना के 3,712 नए मामले सामने आएं।
पिछले 24 घंटों में कुल 4,41,989 जांच की गई हैं। भारत ने अब तक कुल 85.13 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.67 प्रतिशत है और दैनिक रूप से पुष्टि वाले मामलों की दर 0.84 प्रतिशत है।
संस्कृति मंत्रालय
गांधी जयंती के अवसर पर गांधी स्मृति पर आयोजित प्रार्थना सभा में शामिल हुए प्रधानमंत्री
प्रधानमंत्री श्री नरेन्द्र मोदी महात्मा गांधी के जन्म के 150 वर्ष पूर्ण होने के अवसर पर नई दिल्ली के गांधी स्मृति में आयोजित प्रार्थना सभा में शामिल हुए और राष्ट्रपिता को श्रद्धा सुमन अर्पित किए।
एमजी/एएम /केजे
(Visitor Counter : 82
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 166.03 करोड़ से अधिक टीके लगाए जा चुके हैं
बीते चौबीस घंटों में 28 लाख से अधिक टीके लगाए गए
स्वस्थ होने की वर्तमान दर 94.37 प्रतिशत
पिछले 24 घंटों में 2,09,918 नए मामले सामने आए
भारत में सक्रिय मरीजों की संख्या 18,31,268 है
साप्ताहिक सक्रिय मामलों की दर 15.75 प्रतिशत है
पिछले 24 घंटों में 28 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 166.03 करोड़  से अधिक हो गया। इस उपलब्धि को 1,81,83,260 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,95,314
|
|
दूसरी खुराक
|
|
98,64,386
|
||
|
प्रीकॉशन खुराक
|
|
33,10,296
|
|
अग्रिम पंक्ति के कर्मी
|
|
पहली खुराक
|
|
1,83,95,796
|
|
दूसरी खुराक
|
|
1,72,31,856
|
||
|
प्रीकॉशन खुराक
|
|
37,62,672
|
|
15-18 वर्ष आयु वर्ग
|
|
पहली खुराक
|
|
4,59,99,539
|
|
18-44 वर्ष आयु वर्ग
|
|
पहली खुराक
|
|
54,03,78,710
|
|
दूसरी खुराक
|
|
40,37,34,228
|
|
45-59 वर्ष आयु वर्ग
|
|
पहली खुराक
|
|
20,01,78,297
|
|
दूसरी खुराक
|
|
17,09,81,480
|
|
60 वर्ष से अधिक आयु वर्ग
|
|
पहली खुराक
|
|
12,48,06,178
|
|
दूसरी खुराक
|
|
10,65,72,253
|
|
प्रीकॉशन खुराक
|
|
47,85,222
|
|
प्रीकॉशन खुराक
|
||
|
1,18,58,190
|
|
कुल
|
|
|
|
1,66,03,96,227
पिछले 24 घंटों में 2,62,628 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,89,76,122 हो गई है।
नतीजतन, भारत में स्वस्थ होने की दर 94.37 प्रतिशत है।
पिछले 24 घंटे में 2,09,918 नए मरीज सामने आए हैं।
वर्तमान में 18,31,268 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 4.43 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 13,31,198 जांच की गई हैं। भारत ने अब तक कुल 72.89 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 15.75 प्रतिशत है, दैनिक रूप से पुष्टि वाले मामलों की दर 15.77 प्रतिशत है।
रक्षा मंत्रालय
ऑसिनडेक्स-19 संपन्न
(ऑस्ट्रेलिया की नौसेना और भारतीय नौसेना का दो सप्ताह का द्विपक्षीय मेरीटाइस संयुक्त अभ्यास ऑसिनडेक्स 14 अप्रैल, 2019 को संपन्न हो गया। पूर्वी बेड़े के नौसेना कर्मियों ने शाही ऑस्ट्रेलियाई जहाज कैनबरा, न्यूकैशल पैरामाटा को अपनी विदाई दी।
इस संयुक्त अभ्यास में दोनों देशों की ओर से सबसे अधिक संख्या में इकाईयों ने हिस्सा लिया। इनमें एकीकृत हेलीकॉप्टरों के साथ 4 अग्रणी जहाज, एक सबमेरीन तथा पी-81 तथा पी-8ए लंबी दूरी के मेरीटाइम सबमेरीन रोधी युद्धक विमान सहित अनेक विमान शामिल हुए। पहली बार अमेरिका के 55 और न्यूजीलैंड के 20 सैन्यकर्मियों ने शाही ऑस्ट्रेलियाई जहाज से इस संयुक्त अभ्यास को देखा।
तीसरा संयुक्त अभ्यास 2 अप्रैल, 2019 को प्रारंभ हुआ था। इस अभ्यास में सबमेरीन रोधी युद्ध अभ्यास, वायु रक्षा अभ्यास तथा लाइव फायर ड्रील, समुद्र में सामानों की पुन:प्राप्ति और एक दूसरेकी डेक फ्लाईंग सहित भूरोधी युद्ध अभ्यास को शामिल किया गया था। इस द्विपक्षीय अभ्यास का उद्देश्य भारत तथा ऑस्ट्रेलिया के बीच पारस्परिक सहयोग और अंतर-संचालन को मजबूत बनाना और बढ़ाना है। इस सम्मेलन में दोनों देशों की नौसेना कर्मियों ने पेशवा विचारों का आदान-प्रदान किया।
आर.के.मीणा/आरएनएम/एएम/एजी/एसके-988
रक्षा मंत्रालय
रक्षा अधिग्रहण परिषद ने सशस्त्र बलों के लिए आई-डीईएक्स स्टार्टअप/एमएसएमई से 380 करोड़ रुपये से अधिक मूल्य की 14 वस्तुओं की खरीद को मंजूरी दी
आई-डीईएक्स स्टार्टअप/ एमएसएमई से फास्ट-ट्रैक खरीद के लिए नई सरलीकृत प्रक्रिया को मंजूरी दी
मेक-II श्रेणी की परियोजनाओं के लिए सरलीकृत प्रक्रिया को भी मंजूरी मिली जिससे प्रोटोटाइप विकास से अनुबंध पर हस्ताक्षर तक लगने वाला समय कम होगा
रक्षा मंत्री श्री राजनाथ सिंह की अध्यक्षता में बड़ी पहल करते हुए रक्षा अधिग्रहण परिषद  ने 22 मार्च, 2022 को आई-डीईएक्स स्टार्टअप/एमएसएमई से 380.43 करोड़ रुपये की लागत में 14 आइटम्स की खरीद को मंजूरी दे दी। इन वस्तुओं की खरीद भारतीय सेना, नौसेना एवं वायु सेना द्वारा की जाएगी।
डीएसी ने आई-डीईएक्स स्टार्टअप / एमएसएमई से खरीद के लिए नई सरलीकृत प्रक्रिया को भी मंजूरी दे दी। इससे स्टार्टअप / एमएसएमई से खरीद में तेज़ी लाई जा सकेगी। एओएन से लेकर अनुबंध पर हस्ताक्षर तक का खरीद-चक्र नई प्रक्रिया के अनुसार 22 हफ्तों में पूरा हो जाएगा। रक्षा अधिग्रहण प्रक्रिया 2022 डीएसी में आवश्यक समावेशीकरण किया जाएगा। रक्षा अधिग्रहण परिषद ने मेक-II श्रेणी की परियोजनाओं के लिए आई-डीईएक्स प्रक्रिया की समान तर्ज पर सरलीकृत प्रक्रिया को मंजूरी दे दी और इससे मेक-II परियोजनाओं में प्रोटोटाइप विकास से लेकर अनुबंध पर हस्ताक्षर करने में लगने वाला समय काफी कम हो जाएगा।
रक्षा पारिस्थितिकी तंत्र में एक परिवर्तनकारी पहल आई-डीईएक्स को नवाचार को बढ़ावा देने और एक त्वरित समय-सीमा में सशस्त्र बलों में अत्याधुनिक एवं डिसरप्टिव प्रौद्योगिकियों को शामिल करने के उद्देश्य से 2018 में प्रधानमंत्री श्री नरेन्द्र मोदी द्वारा शुरू की गई थी। आई-डीईएक्स योजना ने 2018 में अपनी शुरुआत के बाद से अब तेजी पकड़ी है, और यह उम्मीद है कि आई-डीईएक्स स्टार्टअप / एमएसएमई द्वारा सफल प्रोटोटाइप के बाद लगभग 25-40 आइटम इस वर्ष के अंत तक खरीद के लिए तैयार हो जाएंगे।
आई-डीईएक्स योजना आत्मनिर्भरता और स्वदेशीकरण की प्राप्ति के लिए रक्षा मंत्रालय के व्यापक मिशन के तहत निर्मित की गई है। आई-डीईएक्स हमारे स्टार्टअप पारितंत्र की जीवंत ऊर्जा का उत्प्रेरण कर रही है और आज ट्रांस-अनुशासनिक नवाचारों / परियोजनाओं का नेतृत्व कर रही है। सेना के अंगों, डीपीएसयू, उद्योग, शिक्षा, आई-डीईएक्स अधिकारियों तथा स्टार्टअप / एमएसएमई के विशेषज्ञों का एक उद्यमी नेटवर्क सह-निर्माण और सह नवाचार की प्रक्रिया में शामिल है। इसका उद्देश्य निकट भविष्य में सशस्त्र बलों और रक्षा उद्योग के लिए 50 विश्व स्तरीय समाधान प्रदान करना है ।
डीआईएससी एवं विभिन्न खुली चुनौतियों के पांच संस्करणों को अपार सफलता मिली है तथा स्टार्टअप / एमएसएमई से काफी दिलचस्पी और भागीदारी देखी गई है। आई-डीईएक्स द्वारा अधिक से अधिक नवीन आविष्कारों और स्टार्टअप का साथ देने की प्रक्रिया ने अब तेज़ी पकड़ी है। आई-डीईएक्स स्टार्टअप / एमएसएमई अब अगले चरण जैसे उत्पादनकरण और व्यावसायीकरण में प्रवेश कर रहा है। इससे वास्तव में रक्षा औद्योगिक आधार और व्यापक होगा तथा उसको बढ़ावा मिलेगा।
शिक्षा मंत्रालय
मंत्रिमंडल ने शिक्षक कैडर अध्यादेश, 2019 में आरक्षण को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने विश्वविद्यालय/कॉलेज को एक विभाग/विषय के बजाय एक इकाई मानते हुए केंद्रीय शैक्षिक संस्थान  अध्यादेश, 2019 की घोषणा के प्रस्ताव को अपनी मंजूरी दी है।
प्रभावः
इस निर्णय से पात्र प्रतिभाशाली आवेदकों को आकर्षित करके उच्च शैक्षिक संस्थानों में शिक्षा के मानकों में सुधार होने की उम्मीद है।
लाभ :
इस निर्णय से अनुसूचित जातियों/ जनजातियों और सामाजिक तथा आर्थिक रूप से पिछड़े वर्गों के लिए निर्धारित आरक्षण मानदंडों के साथ-साथ अनुच्छेद 14, 16 और 19 के संवैधानिक प्रावधानों को विधिवत रूप से सुनिश्चित करते हुए शिक्षक कैडर में सीधी भर्ती द्वारा 5000 से अधिक खाली पदों को भरने की अनुमति मिलेगी।
सूचना और प्रसारण मंत्रालय
भारत अंतर्राष्ट्रीय फिल्म महोत्सव स्वर्ण मयूर पुनरावलोकन के जरिए अपनी यात्रा को याद करेगा
50वां भारत अंतर्राष्ट्रीय फिल्म महोत्सव 20 से 28 नवंबर, 2019 को गोवा में आयोजित किया जाएगा। महोत्सव के दौरान पिछले 49 वर्षों में स्वर्ण मयूर पुरस्कार प्राप्त फिल्मों का पुनरावलोकन किया जाएगा। इसके तहत आठ विभिन्न देशों की आठ फिल्में दिखाई जाएंगी और इसकी शुरूआत ‘गेमपेरालिया’ फिल्म से होगी। इस फिल्म का निर्देशन लेस्टर जेम्स पेरीज ने किया है और 1965 में इसे पहला स्वर्ण मयूर पुरस्कार प्रदान किया गया था।
इस कार्यक्रम में प्रदर्शित की जाने वाली अन्य फिल्मों में समीरा माखमलबाफ द्वारा निर्देशित ‘ऐट फाइव इन दी आफ्टरनून’, जेम्स आइवरी द्वारा निर्देशित ‘दी बॉस्टोनियंस’, थ्येन मिङ वू द्वारा निर्देशित चीनी फिल्म ‘दी किंग ऑफ मास्क्स’, सर्गेई ड्वोर्टसेवॉय द्वारा निर्देशित कजाक फिल्म ‘तुलपान’ तथा आंद्रे जेवेयाजिनिस्तेव द्वारा निर्देशित फिल्म ‘लेवियाथन’ शामिल हैं।
स्वास्थ्य एवं परिवार कल्याण मंत्रालय
राज्यों और केंद्र शासित प्रदेशों में कोविड-19 टीकों की उपलब्धता पर अपडेट
राज्यों तथा केंद्र शासित प्रदेशों को अब तक 132 करोड़ से अधिक टीके उपलब्ध कराये गए हैं
राज्यों/केंद्र शासित प्रदेशों के पास अभी भी 22.72 करोड़ से अधिक बची हुई और अप्रयुक्त वैक्सीन की खुराक उपलब्ध हैं
केंद्र सरकार पूरे देश में कोविड-19 टीकाकरण के दायरे का विस्तार करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड-19 टीकाकरण अभियान 16 जनवरी 2021 को शुरू हुआ था। कोविड-19 का टीका सभी को उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीकाकरण की व्यवस्था कर सकें और टीके की आपूर्ति श्रृंखला को अधिक बेहतर बनाया जा सके।
केंद्र सरकार देशव्यापी कोविड रोधी टीकाकरण अभियान के हिस्से के रूप में राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों तथा केंद्र शासित प्रदेशों को नि:शुल्क प्रदान करेगी।
|
|
टीके की खुराक
|
|

|
|
अब तक की गई आपूर्ति
|
|
1,32,33,15,050
|
|
शेष टीके
|
|
22,72,19,901
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 132 करोड़ से अधिक  खुराक राज्यों तथा केंद्र शासित प्रदेशों को उपलब्ध कराई गई हैं।
राज्यों और केंद्र शासित प्रदेशों के पास अभी भी कोविड-19 टीके की 22.72करोड़ से अधिक  अतिरिक्त एवं बिना इस्तेमाल हुई खुराक उपलब्ध है, जिन्हें लगाया जाना शेष है।
रक्षा मंत्रालय
एयर मार्शल संदीप सिंह वायु सेना से सेवानिवृत्त
एयर मार्शल संदीप सिंह, पीवीएसएम एवीएसएम वीएम एडीसी, ने राष्ट्र के लिए 39 साल की शानदार सेवा पूरी करने के बाद दिनांक 31 जनवरी 2023 को भारतीय वायु सेना से अपनी सेवानिवृत्ति होने पर वाइस चीफ ऑफ द एयर स्टाफ  का पद छोड़ दिया । वीसीएएस के ऑफिस से जाने के अवसर पर उन्हें वायु सेना मुख्यालय में औपचारिक गार्ड ऑफ ऑनर दिया गया, जिसके बाद उन्होंने राष्ट्रीय समर स्मारक पर देश के लिए सर्वोच्च बलिदान देने वाले सशस्त्र बलों के जवानों के सम्मान में पुष्पांजलि अर्पित की ।
एयर मार्शल को दिनांक 22 दिसंबर 1983 को भारतीय वायुसेना में फाइटर पायलट के रूप में नियुक्त किया गया था । वह राष्ट्रीय रक्षा अकादमी और राष्ट्रीय रक्षा कॉलेज के पूर्व छात्र हैं । वह एक प्रायोगिक टेस्ट पायलट और कैट 'ए' क्वालिफाइड फ्लाइंग इंस्ट्रक्टर हैं । उन्होंने अनेक विमान उड़ाए हैं और सुखोई-30 एमकेआई, मिग-29, मिग-21, किरण, एएन-32, एवरो, जगुआर और मिराज 2000 पर लगभग 4900 घंटे की अभियानगत और परीक्षण उड़ान का अनुभव है । उन्होंने भारत में सुखोई-30 एमकेआई विमान को शामिल करने, इसके उत्पादन और विमान को हथियारों से सुसज्जित करने में महत्वपूर्ण भूमिका निभाई है ।
उन्होंने अपने करियर में कई महत्वपूर्ण फील्ड असाइनमेंट संभाले जिनमें मॉस्को में सुखोई-30 प्रोजेक्ट टीम के प्रोजेक्ट टेस्ट पायलट, फ्रंटलाइन सुखोई-30एमकेआई स्क्वाड्रन के कमांडिंग ऑफिसर, एएसटीई में चीफ टेस्ट पायलट, दो फ्लाइंग बेस के कमांडर, असिस्टेंट चीफ ऑफ एयर स्टाफ , कमांडेंट एएसटीई, पूर्वी वायुसेना कमान के वरिष्ठ वायु सेना अधिकारी और वायु सेना के उप प्रमुख जैसी जिम्मेदारियां शामिल हैं । वीसीएएस का कार्यभार संभालने से पहले वे दक्षिण पश्चिमी वायु कमान के एयर ऑफिसर कमांडिंग-इन-चीफ थे ।
उनकी असाधारण एवं उच्च कोटि की मेधावी सेवा के सम्मान में, एयर मार्शल को 2006 में वायु सेना पदक, 2013 में अति विशिष्ट सेवा पदक और 2022 में परम विशिष्ट सेवा पदक से सम्मानित किया गया । उन्हें दिनांक 30 सितंबर 2021 को भारत के राष्ट्रपति के मानद एयर एडीसी के रूप में नियुक्त किया गया ।
महिला एवं बाल विकास मंत्रालय
महिला एवं बाल विकास मंत्रालय 21 मार्च से 4 अप्रैल, 2022 तक चौथा पोषण पखवाड़ा मना रहा है
पखवाड़ा स्वस्थ बच्चे की पहचान और उसकी खुशी मनाने तथा स्वस्थ भारत के लिए आधुनिक और परम्परागत पद्धतियों के एकीकरण पर जोर देगा
पोषण अभियान अन्य मंत्रालयों के साथ तालमेल कर समग्र तरीके से पोषण संबंधी परिणामों में सुधार करने का प्रयास करेगा
महिला और बाल विकास मंत्रालय 21 मार्च से 4 अप्रैल, 2022 तक चौथा पोषण पखवाड़ा मना रहा है। पोषण पखवाड़ा मनाने के लिए, दो व्यापक क्षेत्रों अर्थात स्वस्थ बच्चे की पहचान और उसकी खुशी मनाने और पोषण मित्र  के विषयगत क्षेत्रों के भीतर स्वस्थ भारत के लिए आधुनिक और परम्परागत पद्धतियों के एकीकरण पर जोर दिया गया है।
आधुनिक और परमपरागत पद्धतियों के एकीकरण के विषय के तहत निम्नलिखित पर विशेष ध्यान दिया जाएगा:
i. आंगनवाडी केन्द्रों के लाभार्थी 6 वर्ष से कम उम्र के बच्चों की ऊंचाई और वजन का मापन
ii. लैंगिक दृष्टि से संवेदनशील जल प्रबंधन के आसपास केन्द्रित गतिविधियां और जल संरक्षण के महत्व तथा आंगनवाड़ी केन्द्रों सहित वर्षा जल संचयन संरचनाओं को बढ़ावा देने के बारे में महिलाओं में जागरूकता पैदा करना।
iii. टेस्ट ट्रीट एंड टॉक एनीमिया और
iv. जनजातीय क्षेत्रों में स्वस्थ मां और बच्चे के लिए परम्परागत भोजन को बढ़ावा देना
8 मार्च 2018 को प्रधानमंत्री श्री नरेन्द्र मोदी द्वारा शुरू किया गया पोषण अभियान व्यापक लोगों की भागीदारी सुनिश्चित करने में एक लंबा सफर तय कर चुका है। पोषण अभियान अन्य मंत्रालयों के साथ मिलकर समग्र रूप से पोषण संबंधी परिणामों में सुधार करने का प्रयास कर रहा है। पोषण अभियान के वांछित लक्ष्यों को हासिल करने के लिए व्यक्तिगत और सामुदायिक स्तर पर व्यवहार परिवर्तन एक महत्वपूर्ण घटक है। 'मन की बात' सहित विभिन्न अवसरों पर प्रधानमंत्री के आह्वान ने जन आंदोलन आधारित बड़े पैमाने पर जन भागीदारी के माध्यम से पोषण से संबंधित मुद्दों पर समुदायों को संवेदनशील बनाने में मदद की है।
महिला एवं बाल विकास मंत्रालय पोषण पखवाड़ा के दौरान गतिविधियों के समन्वय के लिए केन्द्रीय मंत्रालय होगा। राज्यों/संघ राज्य क्षेत्रों में महिला एवं बाल विकास विभाग/समाज कल्याण विभाग पोषण पखवाड़ा के लिए केन्द्रीय विभाग होंगे।
विद्युत मंत्रालय
ग्रामीण विद्युतीकरण निगम लिमिटेड  ने विद्युत क्षेत्र और नवीकरणीय ऊर्जा परियोजनाओं के वित्तपोषण के लिए केएफडब्ल्यू विकास बैंक के साथ समझौते पर हस्ताक्षर किए
ग्रामीण विद्युतीकरण निगम लिमिटेड  ने आर्थिक मामलों के विभाग, वित्त मंत्रालय, भारत सरकार के अनुमोदन के अनुसार भारत-जर्मन द्विपक्षीय भागीदारी के तहत 169.5 मिलियन अमरीकी डॉलर के ओडीए अवधि ऋण का लाभ उठाने के लिए केएफडब्ल्यू विकास बैंक के साथ एक समझौता किया है। ओडीए ऋण की आय का प्रतिस्पर्धी ब्याज दरों पर नवाचारी सौर पीवी प्रौद्योगिकी आधारित विद्युत उत्पादन परियोजनाओं के आंशिक वित्तपोषण के लिए उपयोग किया जाएगा। यह विद्युत क्षेत्र की परियोजनाओं के वित्तपोषण के लिए आरईसी लिमिटेड और केएफडब्ल्यू के बीच हस्ताक्षरित पांचवीं क्रेडिट लाइन और नवीकरणीय ऊर्जा परियोजनाओं के वित्तपोषण के लिए तीसरी क्रेडिट लाइन है।
आरईसी बाजार की जरूरतों के साथ तालमेल करने के लिए अपनी नीतियों को लगातार पुनः आकार दे रही है और ऐसे वित्तीय समाधानों और तंत्र को विकसित कर रही हैं जो नवीकरणीय ऊर्जा के क्षेत्र में निजी और सार्वजनिक निवेश दोनों को सुगम बनाने के प्रभावी मापनीय तरीकों का सृजन कर सके। इसके प्रमाण के रूप में आरईसी निगम वित्तपोषित किए जा रहे सभी क्षेत्रों में नवीकरण ऊर्जा क्षेत्र के लिए न्यूनतम ब्याज दरों का प्रस्ताव करता है।
राष्ट्रपति सचिवालय
भारत की राष्ट्रपति ने दून विश्वविद्यालय के तीसरे दीक्षांत समारोह की गरिमा बढ़ाईं
भारत की राष्ट्रपति श्रीमती द्रौपदी मुर्मु ने आज  देहरादून स्थित दून विश्वविद्यालय के तीसरे दीक्षांत समारोह में हिस्सा लिया और उसे संबोधित किया।
इस अवसर पर राष्ट्रपति ने कहा कि किसी भी देश की प्रगति उसके मानव संसाधन गुणवत्ता पर निर्भर होती है और मानव संसाधन की गुणवत्ता शिक्षा की गुणवत्ता पर निर्भर करती है। उन्होंने दून विश्वविद्यालय से 'आज का युवा कल का भविष्य है' के आदर्श वाक्य पर चलते हुए गुणवत्तापूर्ण मानव संसाधन तैयार करने की दिशा में काम करने का अनुरोध किया।
राष्ट्रपति ने इसका उल्लेख किया कि दून विश्वविद्यालय राज्य का एकमात्र ऐसा संस्थान है, जहां छात्रों को पांच विदेशी भाषाएं- चाइनीज, स्पेनिश, जर्मन, जापानी और फ्रेंच पढ़ाई जाती हैं। इसके अलावा छात्र यहां तीन स्थानीय भाषाओं- गढ़वाली, कुमाऊंनी और जौनसारी का भी अध्ययन कर सकते हैं। उन्होंने कहा कि स्थानीय भाषाओं की पढ़ाई को प्रोत्साहित करना, हमारी लोक संस्कृति की संरक्षण का सराहनीय प्रयास है। हमारी लोक भाषाएं हमारी संस्कृति की अमूर्त धरोहर है। विश्वविद्यालय को इस पहल को आगे बढ़ाना चाहिए।
राष्ट्रपति ने इसका उल्लेख किया कि एनटीपीसी के सहयोग से दून विश्वविद्यालय में सेंटर फॉर पब्लिक पॉलिसी चेयर की स्थापना की गई है, जो राज्य के विकास के लिए नीति-निर्माण और क्षमता विकास के लिए समर्पित है। इसके अलावा राज्य के भौगोलिक, इकलोजिकल, आर्थिक और सामाजिक विकास से जुड़े विभिन्न विषयों में शोध व अध्ययन के लिए डॉ. नित्यानंद हिमालयी शोध और अध्ययन केंद्र भी स्थापित किया गया है। उन्होंने इन पहलों के लिए विश्वविद्यालय की सराहना कीं।
राष्ट्रपति ने कहा कि शिक्षण संस्थानों में अनुसंधार व नवाचार को बढ़ावा दिया जाना चाहिए, जिससे छात्र तकनीकी कौशल से अधिक संपन्न हों और स्वयं रोजगार की तलाश करने के बजाए दूसरों को रोजगार उपलब्ध करवाएं।
राष्ट्रपति ने इस बात को रेखांकित किया कि आज के दीक्षांत समारोह में लड़कियों ने 36 में से 23 स्वर्ण पदक और 16 में से 8 पीएचडी डिग्री प्राप्त की हैं। उन्होंने कहा कि इससे साबित होता है कि दून विश्वविद्यालय में महिलाओं की शिक्षा के पर्याप्त अवसर हैं और वह लड़कियों को प्रोत्साहित करने के लिए प्रतिबद्ध है। उन्होंने बताया कि उनका मानना है कि जब लड़कियां विज्ञान, प्रौद्योगिकी, इंजीनियरिंग व गणित  जैसे विषयों में अधिक उत्कृष्ट प्रदर्शन करेंगी, तो महिला सशक्तिकरण की प्रक्रिया और अधिक बल मिलेगा। उनके पास एसटीईएम में उत्कृष्टता के आधार पर करियर बनाने के कई अवसर होंगे।
राष्ट्रपति ने स्नातक करने वाले छात्रों को संबोधित किया। उन्होंने कहा कि डिग्री मिलने के बाद उनकी जिम्मेदारी और अधिक बढ़ गई है। उन्होंने छात्रों को सलाह दी कि वे जिस भी क्षेत्र में जाएं, उस काम को निष्ठा से और अपनी क्षमता के अनुरूप सर्वश्रेष्ठ तरीके से करें। राष्ट्रपति ने कहा कि ऐसा करने पर ही उनकी शिक्षा सार्थक होगी और वे अपने ज्ञान से समाज व देश को लाभान्वित कर सकेंगे। उन्होंने कहा कि इस निरंतर व तेजी से बदल रहे युग में भारत आत्मनिर्भरता के लक्ष्य की ओर बढ़ रहा है और इसके लिए राष्ट्र- निर्माण को लेकर देश को उनकी प्रतिबद्धता व समर्पण की जरूरत है। उन्होंने विश्वास व्यक्त किया कि छात्र आने वाले समय में इस राष्ट्रीय अपेक्षा को पूरी निष्ठा के साथ पूरा करेंगे।
राष्ट्रपति का अभिभाषण पढ़ने के लिए यहां क्लिक करें
रक्षा मंत्रालय
भारतीय सेना ने 130 एमएम स्वचालित प्रक्षेपक तोपों तथा 160 एमएम टैम्पेल्ला मोर्टारों को सेवा मुक्त किया
सबसे अधिक सेवा देने वाली तोपखाना प्रणालियों में से दो-130 एमएम स्व-चालित एम-46 प्रक्षेपक तोप तथा 160 एमएम टैम्पेल्ला मोर्टारों को महाजन फील्ड फायरिंग रेंज में सेवा से मुक्त किया गया। समारोह में रस्मीतौर पर अंतिम रूप से तोप दागी गईं। समारोह में महानिदेशक तोपखाना, लेफ्टिनेंट जनरल के रवि प्रसाद तथा वरिष्ठ अधिकारी उपस्थित थे।
130 एमएम प्रक्षेपक तोप की रेंज 27 किलोमीटर से अधिक है और यह दो वर्तमान हथियार प्रणालियों-विजयंत टैंकों तथा 130 एमएम एम-46 तोपों का सफल विलय था। यह संकर प्लेटफॉर्म मोबाइल आर्टिलरी गन प्रणाली की जरूरत के लिए था ताकि 1965 तथा 1971 के युद्धों के बाद पश्चिमी सीमाओं पर स्ट्राइक फॉरमेशनों की सहायता की जा सके। ये तोपें सेना में 1981 में शामिल की गई थीं और अनेक कार्रवाईयों के दौरान इन्हें सफलतापूर्वक तैनात किया गया।
160 एमएम टैम्पेल्ला मोर्टार की रेंज 9.6 किलोमीटर है और इसे चीन के साथ 1962 की लड़ाई के बाद शामिल किया गया ताकि उत्तरी सीमाओं के ऊंचे शिखर को निर्बाध करने के लिए हथियार प्रणाली की आवश्यकता पूरी की जा सके। मूल रूप से इजराइल के रक्षाबलों से आयातित यह मोर्टार लीपा घाटी तथा हाजीपीर कटोरा में नियंत्रण रेखा पर सफलता पूर्वक तैनात किया गया और इसने नियंत्रण रेखा की पवित्रता बनाए रखने में महत्वपूर्ण भूमिका अदा की। मोर्टार ने 1991 के करगिल युद्ध में भी महत्वपूर्ण भूमिका निभाई।
ये हथियार प्रणालियां 60 वर्षों से भारतीय सेना में हैं और इन्हें सेवामुक्त किया गया है ताकि नवीनतम टेक्नोलॉजी वाले नए उपकरण आ सकें।
रक्षा मंत्रालय
आज आईएनएएस 316 का कमीशनिंग समारोह आयोजित किया गया
भारतीय नौसेना के दूसरे पी-8आई विमान स्क्वाड्रन, भारतीय नौसेना एयर स्क्वाड्रन 316 को आज भारतीय नौसेना में शामिल कर लिया गया है। आज एक शानदार समारोह आईएनएस हंसा, गोवा में आयोजित किया गया। भारतीय नौसेना प्रमुख एडमिरल आर. हरि कुमार इस कार्यक्रम के मुख्य अतिथि थे।
उपस्थित जनों को संबोधित करते हुए, एडमिरल आर. हरि कुमार ने कहा कि भारत हिंद महासागर क्षेत्र में एक ‘पसंदीदा सुरक्षा भागीदार’ है, जो इस क्षेत्र में प्रभावी रणनीतिक भूमिका निभाने में हमारे देश की क्षमता और इसकी परिचालन पहुंच का विस्तार करने की आवश्यकता को दर्शाता है। भारतीय नौसेना इस प्रतिबद्धता का अभिन्न अंग है और इस उद्देश्य के अनुपालन में, आईएनएएस 316 की कमीशनिंग हिंद महासागर क्षेत्र में समुद्री सुरक्षा और निगरानी को बढ़ाने की दिशा में एक महत्वपूर्ण उपलब्धि है।
आईएनएएस 316 को ‘कोंडोर्स’ नाम दिया गया है, जो विशाल पंखों की सहायता से उड़ने वाले पृथ्वी के सबसे बड़े पक्षियों में से एक हैं। इस स्क्वाड्रन के प्रतीक चिन्ह में समुद्र के विशाल नीले विस्तार में खोज करते हुए एक ‘कोंडोर’ को दर्शाया गया है। ‘कोंडोर्स’ को एक उत्कृष्ट संवेदी क्षमताओं, शक्तिशाली और तेज नाखूनों और बड़े विशाल पंखों के लिए जाना जाता है, जो वायुयान की क्षमताओं और स्क्वाड्रन की परिकल्पित भूमिकाओं का प्रतिरूपण है।
आईएनएएस 316 बोइंग पी-8आई विमानों का संचालन करेगा, यह मल्टीरोल, लॉग रेंज टोही एंटी-सबमरीन वारफेयर  विमान है, जिसे एयर-टू-शिप मिसाइलों और टॉरपीडो की श्रृंखला से लैस किया जा सकता है। यह ‘गेम चेंजर’ विमान समुद्री निगरानी और आक्रमण करने, इलेक्ट्रॉनिक युद्ध मिशन, खोज और बचाव, वेपन प्लेटफार्मों के लिए लक्षित डेटा उपलब्ध कराने, भारतीय सेना और भारतीय वायु सेना के लिए महत्वपूर्ण निगरानी जानकारी प्रदान करने के लिए सक्षम मंच है। इसके अलावा यह हिंद महासागर क्षेत्र में दुश्मन के जहाजों और पनडुब्बियों का पता लगाने और उन्हें बेअसर करने के लिए भी पसंदीदा मंच है। इस स्क्वाड्रन को विशेष रूप से ऑप्शन क्लॉज अनुबंध के तहत खरीदे गए चार नए पी-8आई विमानों के लिए तथा आईओआर में किसी खतरे का निवारण करने, पता लगाने और नष्ट करने के लिए नियुक्त किया गया है। ये विमान 30 दिसम्बर, 2021 से हंसा से संचालित हो रहे हैं और यह स्क्वाड्रन पूर्ण स्पेक्ट्रम सतह और उपसतह नौसेना संचालन के साथ एकीकृत है।
आईएनएएस 316 की कमान कमांडर अमित महापात्रा संभाल रहे हैं जो एक कुशल बोइंग P-8I पायलट है, जिन्हें व्यापक परिचालन अनुभव प्राप्त है। इन्होंने आईएल-38 और डोर्नियर 228 जैसे समुद्री हवाई प्लेटफार्मों से उड़ान भरी है और आईएनएस बारातंग की कमान संभालने के साथ ही आईएनएस तरकश के कार्यकारी अधिकारी के रूप में भी कार्य किया है।
प्रधानमंत्री कार्यालय
अरुणाचल रंग महोत्सव अरुणाचल प्रदेश की समृद्ध सांस्कृतिक छवि का उत्सव है और एक भारत, श्रेष्ठ भारत के सिद्धांतों के अनुरूप है: प्रधानमंत्री
प्रधानमंत्री श्री नरेन्द्र मोदी ने दिल्ली, मुंबई, कोलकाता और गुवाहाटी सहित भारत के विभिन्न हिस्सों में अरुणाचल रंग महोत्सव के मनाए जाने पर प्रसन्नता व्यक्त की है।
अरुणाचल प्रदेश के मुख्यमंत्री श्री पेमा खांडू के ट्वीट को साझा करते हुए, प्रधानमंत्री ने ट्वीट किया:
“अरुणाचल रंग महोत्सव सिर्फ एक कार्यक्रम नहीं है, बल्कि यह अरुणाचल प्रदेश की समृद्ध सांस्कृतिक छवि का उत्सव है। यह एक भारत, श्रेष्ठ भारत के सिद्धांतों के अनुरूप है। यह देख कर अच्छा लगा कि यह कार्यक्रम दिल्ली, मुंबई, कोलकाता और गुवाहाटी सहित भारत के विभिन्न हिस्सों में आयोजित किया जा रहा है।''